stanford-oval/wikipedia huggingface dataset:
Logitech

| Logitech International S> A. |
| --- | --- |

Yritysmuoto:  Julkinen osakeyhtiö
ISIN:  CH0025751329
Perustettu:  1981
Toimitusjohtaja:  Guerrino De Luca
Kotipaikka:   Romanel-sur-Morges, Sveitsi
Toimiala:  elektroniikkateollisuus
Tuotteet:  Oheislaitteet
Henkilöstö:  9 000
Kotisivu:  www.logitech.com
Infobox OKVirheellinen NIMI-arvo: 
Logitech International S.A. on sveitsiläinen tietokoneiden oheislaitteita valmistava yritys. Logitech valmistaa laaja-alaisesti oheislaitteita eri alustoille, kuten tietokoneiden kaiuttimia, matkapuhelimien kuulokkeita ja handsfree-laitteita sekä verkkokameroita henkilökohtaisille tietokoneille ja pelikonsoleille. Yhtiö keskittyy kuitenkin enimmäkseen tietokoneiden oheislaitteisiin. Logitech on PC:n osalta tunnettu erityisesti langattomista tuotteistaan, kuten näppäimistöistä ja hiiristä. Logitech työllistää noin 9 000 henkilöä.  Japanissa Logitec-nimi on toisen yrityksen omistuksessa ja Japanin markkinoilla joudutaan käyttämään nimeä Logicool. Sen vuoksi Logitech-tuotteissa käytetään usein lyhennettä Logi, joka sopii molempien markkinointinimien lyhenteeksi.
Tuotteet

Logitech valmistaa monenlaisia elektroniikkatuotteita, joista suurin osa on suunniteltu toimimaan jonkin toisen tuotteen kanssa.
Näppäimistöt, tietokonehiiret, peliohjaimet ja trackball-ohjaimet (langalliset ja langattomat mallit)
Kannettaville tietokoneille suunnitellut lisävarusteet
QuickCam-verkkokamerat
Tietokoneen kaiuttimet, mukaan lukien stereo- ja surround-moniäänikaiutinsarjat
Logitech 'G' -sarjan tietokonepelaamiseen suunnitellut tuotteet (Logitech G27)
PS2:lle, PS3:lle, Xboxille, Xbox 360:lle ja PSP:lle suunnitellut tuotteet, kuten peliohjaimet, joystickit, näppäimistöt ja rattiohjaimet
Korvakuulokkeet, headsetit ja pöytämikrofonit
iPodien, PlayStation Portablen, MP3-soittimien ja matkapuhelimien lisävarusteet, kuten iPod- ja PSP-kaiuttimilla varustetut telakat
Harmony-sarjan yleiskaukosäätimet
Squeezebox-sarjan langattomat musiikkituotteet
io2-sarjan digitaalisen kirjoittamisen tuotteet
Ultimate Ears -sarjan korvakuulokkeet ja in-ear-korvamonitorit
Logitech Alert -kodin turvajärjestelmät
Saitekin lentosimulaattori-peliohjainten tuotesarja, jonka Logitech osti 2016.
Aiemmat logot

Logo 1996–2012 (toissijainen 2012–2015)
Logitechin logo 2012–2015
Aiheesta muualla

Kuvia tai muita tiedostoja aiheesta Logitech Wikimedia Commonsissa
Wireless Trackman Mouse
Lužniki-urheilupalatsi

| Lužniki-urheilupalatsi> Lužniki |
| --- | --- |

Rakennuksen tiedot
Sijainti:  Hamvoniki, Moskova, Venäjä
Koordinaatit:  55°43′21″N, 37°32′51″E
Avattu:  1956
Remontoitu:  2002
Aiemmat nimet:  Leninin urheilupalatsi (1956–1991)
Käyttäjät
 OHK Dinamo Moskova 
Katsojakapasiteetti
 11 500 
Lisää rakennusartikkeleitaArkkitehtuurin teemasivulla
Lužniki-urheilupalatsi (ven. Дворец спорта Лужники) on urheiluareena Moskovassa Venäjällä. Urheilupalatsi kuuluu osana Lužniki-urheilukeskusta. Keskukseen kuuluu osana myös Lužniki-stadion. Urheilupalatsi on rakennettu vuonna 1956 ja alun perin 13 700:lle katsojalle.
Lužniki on toiminut monien arvokisojen järjestämispaikkana jääkiekossa, voimistelussa, lentopallossa, koripallossa, nyrkkeilyssä ja muissa urheilulajeissa. Palatsi isännöi mm. vuoden  1972 Summit Seriesiä, jossa kohtasivat ensi kerran Neuvostoliiton ja Kanadan jääkiekkotähdet. Moskovan Olympialaisissa  1980  halli toimi voimistelun ja judon tapahtumapaikkana.
Vuonna 2002  areenalle tehtiin mittava peruskorjaus, jonka yhteydessä katsojapaikkojen määrä väheni 11 500:aan. Uusitussa hallissa on pidetty mm. vuoden  2005  taitoluistelun maailmanmestaruuskilpailut. Areena toimii pääasiallisesti Dinamo Moskovan kotihallina.
Vuoden 1982 katastrofi

UEFA-cupin ottelussa FC Spartak Moscow vastaan HFC Haarlem tapahtui 20. lokakuuta 1982 ryntäys, jossa talloutui kuoliaaksi 66 ihmistä. Tämä teki siitä aikoinaan Neuvostoliiton pahimman urheilutapahtumaonnettomuuden.
Merkittävimmät urheilutapahtumat

1956,  1959, 1963, 1967, 1971 ja 1979 Spartakiad
1965 Koripallon EM-kilpailut
1957, 1973, 1979 ja 1986 Jääkiekon maailmanmestaruuskilpailut
1958 Voimistelun maailmanmestaruuskilpailut
1959 Naisten koripallon maailmanmestaruuskilpailut
1962 Miesten ja naisten lentopallon maailmanmestaruuskilpailut
1986 Hyvän tahdon kisat
2005 Taitoluistelun maailmanmestaruuskilpailut
Lužniki-urheilupalatsi populaarikulttuurissa

Sylvester Stallonen elokuvassa Rocky IV elokuvan nimikkohahmo Rocky Balboa ottelee Dolph Lundgrenin esittämää Ivan Dragoa vastaan Lužniki-urheilupalatsissa.
Luukkasi

Luukkasi (ven. Лукаши, Lukaši) on entinen inkeriläinen kylä, joka kuului Venjoen luterilaisen seurakuntaan. Nykyyään Luukkasi kuuluu hallinnollisesti Leningradin alueen Hatsinan piiriin.
Kylä on listattu Novgorodin Vatjan viidenneksen verokirjassa vuodelta 1499/1500: Lukositsi Inkereenjoella, ja mainitaan eri nimillä (Luckas by, Lucais, Lukoitza By) Ruotsin 1600-luvun asiakirjoissa. Asu Luukkasi on ollut käytössä ainakin jo vuonna 1616. Se sisältää henkilönnimen Luukkanen, Luukkoinen, joka on omapohjainen tai ehkä Venjoen Luukkalasta tulleelle henkilölle annettu.
Vuonna 1849 Luukkasissa asui  92 ihmistä (47 miestä ja 45 naista), kaikki inkeriläisiä (savakoita).
1900-luvun alussa kylä alkoi suorakulmaisesti Pavlovskin maantiestä ja päätyi Inkere-jokeen. Ilmasta katsoen Luukkasin kylä näytti ison H-kirjaimen poikkiviivalta, se oli tiukkaan asuttu, pitkä ja kapea. Talot kahden puolen kylänkatua olivat liki toisiaan ja rakennettu maantietä korkeammalle. Luukkasissa toimi 1800-luvun lopulta suomenkielinen kansakoulu, jossa opettajina monia vuosia olivat toimineet Anna ja Aleksanteri Parkkinen. Parkkiset vetivät laulukuoroa (perustettu v. 1898) ja torvisoittokuntaa (1911), sekä järjestivät urheilukilpailuja. Kylän suvut olivat Herranen, Hulkko, Kekkonen, Pukki, Pylsy ja Strömberg.
Vuonna 1926 kylässä oli 71 taloa ja 285 asukasta, joista 272 henkilöä (60 taloa) oli inkeriläisiä. Luukkasissa silloin toimi posti, lennätin, kauppa, leipomo ja pieni paperitehdas; kansakoulu ja nuorisoklubi.
Toisen maailmansodan aikana kylä oli saksalaisjoukkojen miehittämä. Vuonna 1943 inkeriläisiä vietiin Viron kautta Suomeen.  Sodan jälkeen osa heistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikyläänsä, vaan heidät karkotettiin eri puolille Venäjää.
Luukkoset

| Luukkoset> Funnybones |
| --- | --- |
 Luukkoset ja koira
Tyyli:  animaatiosarja
Kestoaika:  5 minuuttia
Pääosissa:   Erkki Saarela (äänet)
Alkuperämaa:   Yhdistynyt kuningaskunta, Wales
Verkko:   S4C, BBC  Paramount Network Yle TV2 (1993)
Esitetty:   29. syyskuuta 1992 – 15. joulukuuta 1992
Jaksoja:  12
Tuotanto
Tuottaja(t):  Naomi Jones
Ohjaaja(t):  Gary Hurst
Käsikirjoittaja(t):  Janet ja Allan Ahlberg
Tuotantoyhtiö(t):  BBC
Aiheesta muualla
Virallinen sivusto
IMDb 
Luukkoset (engl. Funnybones) on brittiläinen BBC:n tuottama 12-osainen animaatiosarja, joka perustuu Janet ja Allan Ahlbergin luomiin hahmoihin.
Animaatiosarja kertoo kahdesta luurangosta ("Luukkosista") ja heidän pienestä koirastaan.
Suomessa sarjan jaksot esitettiin Yle TV2 -kanavan Pikku posteljooni -ohjelman yhteydessä vuonna 1993. Suomenkielisessä versiossa hahmoja esittää Erkki Saarela.
Luukku.com

| Luukku |
| --- | --- |
Rekisteröinti:  Pakollinen
Omistaja:  Fjordmail Technologies AS
Avattu:  1999
Luukku.com on norjalaisen Fjordmail Technologiesin sähköpostipalvelu. Sen perusversio on ilmainen, mutta valitsemalla maksullisen Luukku Plus -version saa käyttöönsä 500 megatavua lisätilaa, roskapostisuojan, virusturvan sekä Outlook Express -tuen. Edellä mainituista lisäpalveluista kaikki paitsi Outlook Express -tuen voi myös tilata erikseen. Erikseen tilattavissa on myös 100 megatavun lisätila. Luukku.com siirtyi Fjordmailin omistukseen MTV:ltä 1. helmikuuta 2022. Luukku.com on maksullinen 24. toukokuuta 2022 alkaen.
Madagaskarinkäärmehaukka

| Madagaskarinkäärmehaukka |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Alaheimo::  Gypaetinae
Suku::  Eutriorchis
Laji::  astur
Kaksiosainen nimi
 Eutriorchis astur 
Katso myös
   Madagaskarinkäärmehaukka Wikispeciesissä   Madagaskarinkäärmehaukka Commonsissa 
Infobox OKNimi-testi OKIUCN-testi OK: 
Madagaskarinkäärmehaukka (Eutriorchis astur) on haukkojen heimoon kuuluva päiväpetolintu. Sitä tavataan ainoastaan Madagascarissa.
Kuvaus

Se on 66 cm pitkä, keskikokoinen metsissä elävä haukka. Se on melko tumma, päältä vaalean maanruskea, alta valkoinen, jossa on epäsäännöllistä tummanruskeaa raidoitusta. Pyrstö on pitkä, tumma. Silmät keltaiset, tukeva nokka. Jalat pitkät, vahvat, kellertävät, suomuiset.
Alalaji on saman näköinen, eroaa vain siten, että se on päältä vaaleampi ja alla on rinnassa vaakasuora raidoitus, pyrstö on aika pitkä.
Sen levinneisyys on aiemmin tiedettyä laajempi ja sitä on luultua enemmän. Silti lajin populaatio on hyvin pieni ja se pienenee koko ajan ilmastonmuutoksen, elinalueiden tuhoutumisen ja pirstoutumisen vuoksi. Sen elinalueita ovat kosteat alavat metsät.
Lännen tie (Matti Heinivahon albumi)

| Lännen tie Matti Heinivaho |
| --- | --- | --- |

Kokoelmalevyn tiedot
 Julkaistu: 1996
 Formaatti: CD-levy
 Kesto: 54.29
 Levy-yhtiö: Warner music
Matti Heinivaho muut julkaisut
| Lännen tiellä 1971 | Lännen tie 1996 | Live Tampere-talo 28.8.2001 2001 |
20 suosikkia – Lännen tie on Matti Heinivahon vuonna 1996 julkaistu albumi, joka sisältää kappaleita vuosilta 1959–1971. Monet niistä olivat aikansa hittejä, kuten Lännen tie, Maria Elena, Tunturin juurella, Viisi veljestä ja Mua älä hylkää. Albumi kuuluu Warner Music Finlandin 20 suosikkia -kokoelmalevysarjaan.
Kappaleet

Lännen tie (Rawhide) - D. Tiomkin - N. Washington, suom. san. Saukki, sov. A. Raninen - 2'45 (1966)
Maria-Elena - R. Barcelata, suom. san. O. Itä, sov.N. Johansson - 3'15 (1964)
Ilta tullut on Roomaan (Sotto el celo di Roma) - S. Taccani - Bertini, suom. san. Saukki - 2'02 (1959)
Pieni myyjätär - suom. säv. ja sov. T. Kärki, san. R. Helismaa - 2'46 (1964)
Kymmenen virstaa (10000 Miles) - M. Bruce, suom. san. Nepis, sov. A. Raninen - 2'13 (1966)
Kaksi nuorta tukkijätkää - säv. K. Aava, san. R. Helismaa, sov. A. Raninen - 2'58 (1964)
Näin sydän kertoo (Uno dei tanti) - C. Donica - Mogol, suom. san. O. Itä, sov. N. Johansson - 2'33 (1964)
Pikku neiti porvoolainen (Fröken fräken) - T. Skogman, suom. san. Saukki, sov. N. Johansson - 3'08 (1965)
Hasta la vista - senora - A. Malanzas - F. Fiorentini, suom. san. O. Itä, sov. O. Häme - 2'07 (1959)
Yö nuotiolla - säv. K. Aava, san. R. Helismaa, sov. N. Johansson - 2'48 (1964)
Tunturin juurella  - Trad., san. Merja, sov. O. Malinen - R. Rihla - 2'41 (1960)
Kriminal-Tango - P. Trombetta - A. Locatelli, suom. san. R. Helismaa - 2'43 (1960)
Ruusuja tytölleni (Red Roses For A Blue Lady) - S. Tepper - R. Bennett, suom. san. Kullervo, sov. N. Johansson - 2'24 (1965)
Tämä on lauluni (This Is My Song) - C. Chaplin, suom. san. J. Vainio, sov. M. Österdahl - 2'29 (1967)
Muukalainen (Man About Town) - T. Gilkyson, suom. san. J. Vainio, sov. S. Paakkunainen - 3'33 (1969)
Viisi veljestä (Five Brothers) - T. Glaser, suom. san. Era, sov. P. Raninen - 2'14 (1971)
Unessain (Som en dröm) - P. Hellberg - C. Petersen - M. Österdahl, suom. san. J. Vainio, sov. M. Österdahl - 2'42 (1967)
Arosusi (Per qualche dollaro in più) - E. Morricone, suom. san. J. Vainio, sov. J. Borg - 2'55 (1968)
Keltaruusu (The Yellow Rose Of Texas) - Trad., suom. san. Kullervo sov. P. Raninen - 2'15 (1971)
Mua älä hylkää (High Noon) - D. Tiomkin - N. Washington, suom. san. Kullervo, sov. P. Raninen - 2'42 (1971)
Tuotanto

Fazer: 1, 2, 4, 5, 6, 7, 10, 13
Westerlund: 3, 11, 12
Levytukku: 9
Finnlevy: 14 - 20
Magnetostriktiivisyys

Magnetostriktio
Magnetostriktiivisyys eli Joulen ilmiö on ferromagneettisten materiaalien ominaisuus, jossa materiaalin fyysiset mittasuhteet muuttuvat vähittäin, kun siihen vaikuttaa ulkoinen magneettikenttä. Erityisesti rauta, johon on sekoitettu harvinaisia maametalleja, on hyvin magnetostriktiivinen. Ilmiö selittää muun muassa muuntajien läheisyydessä esiintyvän ääni-ilmiön. Ilmiön havaitsi James Joule.
Curie-lämpötilan alapuolella magneettiset momentit ovat kääntyneet yhdensuuntaisiksi. Kohdistettaessa materiaaliin ulkoinen magneettikenttä elektronispinnit ja orbitaalit kääntyvät magneettivuon suunnan mukaan. Tästä aiheutuvaa kappaleen pituuden muutosta kutsutaan magnetostriktiiviseksi myötymäksi, ΔL:ksi. Ilmiön suuruus riippuu materiaalin mikrorakenteesta, jännitystilasta sekä ulkoisen magneettikentän suuruudesta.
Kaikilla magnetostriktiivisilla ilmiöillä on käänteinen reaktio. Näistä tärkein on Villarin ilmiö, joka on Joulen magnetostriktion vastailmiö.
Aiheesta muualla

Juha Haaja: Magnetostriktiivisen materiaalin soveltuminen implantoitavan venytysluudutuslaitteen voimanlähteeksi, Diplomityö, Aalto-yliopisto, Elektroniikan tietoliikenteen ja automaation tiedekunta, 23.3.2010 (pdf)
Etrema: Magnetostriction (Arkistoitu – Internet Archive) (englanniksi)
Luukkolanmäki

Luukkolanmäki (ven. Колосково, Koloskovo) on Venäjällä Sosnovon (ent. Rautu) kunnassa sijaitseva, Suomen Neuvostoliitolle luovuttamiin alueisiin kuuluva kylä.
Talvella 1948 kylä nimettiin Zamkovoksi, mutta nimen perustelu oli suomenkielinen käännös, joka oli tehty täysin virheellisesti. Zamkovo (suomeksi lukko) ja Luukko eivät liity millään tavalla toisiinsa. Suomenkielinen nimi Luukko juontuu todennäköisesti venäjänkielisestä nimestä Luka. Kylän nimi Koloskovo annettiin kersantti A.P. Koloskovin muistoksi, joka kaatui Karjalan kannaksella 28. kesäkuuta 1944. Luukkolanmäen kylä, joka sijaitsi 35 kilometrin päässä Koloskovin kuolinpaikasta, oli kuitenkin paikka, jonne hänet haudattiin.
Uudelleennimeäminen vahvistettiin 13. tammikuuta 1949 annetulla Venäjän SFNT:n korkeimman neuvoston puheenjohtajiston asetuksella. Koloskovon kylä säilyi vain muutaman vuoden, minkä jälkeen se katosi kokonaan.
Liskokämmekät

| Liskokämmekät |
| --- | --- |
 Nauhaliskokämmekkä (Himantoglossum hircinum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Alaheimo::  Orchidoideae
Suku::  Liskokämmekät Himantoglossum  Spreng.
Synonyymit
 jättikämmekät (Barlia) 
Katso myös
   Liskokämmekät Wikispeciesissä   Liskokämmekät Commonsissa 
Infobox OKNimi-testi OK: 
Liskokämmekät (Himantoglossum) on kämmekkäkasveihin kuuluva kasvisuku. Siihen kuuluu kymmenen lajia. Liskokämmeköiden luonnonvarainen levinneisyysalue on erityisesti Välimeren alueella. Niitä kasvaa Keski- ja Etelä-Euroopassa, Kanarian saarilla, Pohjois-Afrikassa, Lähi-idässä ja Kaukasiassa. Nauhaliskokämmekkä (Himantoglossum hircinum) kasvaa pohjoisimpana Isossa-Britanniassa ja Saksassa.
Lajeja

nauhaliskokämmekkä (Himantoglossum hircinum)
teneriffanliskokämmekkä (Himantoglossum metlesicsianum)
jättikämmekkä (Himantoglossum robertianum, aiemmin Barlia robertiana)
Aiheesta muualla

Finto: Kassu – Kasvien suomenkieliset nimet: Himantoglossum
Finto: Kassu – Kasvien suomenkieliset nimet: Barlia
Living After Midnight

| ”Living After Midnight” Judas Priest |
| --- | --- | --- |

Singlen tiedot
 Albumilta: British Steel
 Julkaistu: maaliskuu 1980
 Tuottaja(t): Tom Allom
 Tyylilaji: heavy metal
 Kesto: 03.31
 Levy-yhtiö: CBS
Judas Priestin muut singlet
| ”Rock Forever” 1979 | ”Living After Midnight” 1980 | ”Breaking the Law” 1980 |
Living After Midnight on brittiläisen heavy metal -yhtye Judas Priestin kappale British Steel -albumilta, joka julkaistiin maaliskuussa 1980. Kappale julkaistiin levyn ensi-singlenä, samoin siitä tehtiin Priestin ensimmäinen video, jonka ohjasi Julien Temple.
Kappaleen tausta

Judas Priest suuntasi yhdessä tuottaja Tom Allomin kanssa äänittämään kuudetta studiolevyään Ringo Starrin Tittenhurst Park -kartanoon vuoden 1979 lopulla. Paikan omistivat sitä ennen John Lennon ja Yoko Ono. Samaisessa kartanossa yhtye oli miksannut ennen British Steeliä ilmestyneen live-levynsä Unleashed in the East. Talossa oli kuvattu myös Lennonin ”Imagine”-kappaleen videota ja kartanon tiluksiin kuuluvalla lammella taas oli kuvattu John ja Yoko soutelemassa ”Jealous Guy” -laulun videolla.
Rob Halford kertoo ”Living After Midnight” -kappaleen synnystä, että hän yritti saada kello neljä yöllä unta (Rob nukkuu huonosti), kun samaan aikaan Glenn Tipton huhki hereillä alemmassa kerroksessa sijaitsevassa Imagine-huoneessa ja hioi kitarariffejään. Rob kiskaisi aamutakin ylle ja lähti alakertaan sanomaan pari valittua sanaa vahvistinta yöaikaan huudattavalle Glennille. Tipton pahoitteli että oli herättänyt Halfordin ja lupasi panna vahvistimen pienemmälle. Rob alkoi tehdä lähtöä takaisin petiinsä, mutta kuittasi vielä: "Äijä elää keskiyön jälkeen täällä alakerrassa!" Rob seisahtui niille sijoilleen ja miehet alkoivat virnistellä. "Toi on helvetin hyvä nimi tälle kipaleelle", Glen totesi Robille. Seuraavana päivänä Halford kirjoitti kappaleen sanat, jotka kertovat "bailaamisesta ja hauskanpidosta", ja kappale viimeisteltiin "virka-aikana". Halford kuvaa levytystä rock'n'roll-bilekappaleeksi.
Top of the Pops -tapaus

CBS julkaisi ”Living After Midnightin” British Steel -levyn ensimmäisenä singlenä. Priest oli silloin jo aloittanut kiertueen, ja seuraavaksi kappale nousi brittien singlelistalle. Maaliskuun lopulla bändi kutsuttiin Top of the Pops -ohjelman vieraaksi – toistamiseen: Priest oli ollut ohjelman vierailijana jo vuotta aiemmin. Nyt yhtye kieltäytyi kutsusta, sillä heillä oli illalla keikka Birminghamin Odeonissa. Sama tilanne oli myös edellisen Top of the Pops -nauhoituksen aikana, ja silloin kaikki meni pieleen: bändi joutui odottelemaan esiintymisvuoroaan niin pitkään, että he lopulta olivat tunnin myöhässä keikalta Brumissa, kuten paikalliset Birminghamia kutsuvat. He eivät halunneet, että sama toistuu.
Levy-yhtiö ja manageritoimisto Arnakata kauhistuivat ja alkoivat puhua bändiä ympäri: ei näin tärkeästä tilaisuudesta voi kieltäytyä! He lupasivat tehdä keikkatilanteen selväksi BBC:n tv-tuottajille, yhtye pääsisi lähtemään viimeistään klo 18; edelliskerran moka ei voi mitenkään toistua. Rob Halford kuvailee: "Hidasälyisiä tuottajia kekkelehtimässä, teknisiä ongelmia, tuntikaupalla odottamista pukuhuoneessa, hermoilua ja lopuksi täydellistä paniikkia". Bändi pääsi lähtemään klo 21 ja oli Birminghamissa vasta yhdeltätoista illalla – Brumin keikan olisi silloin pitänyt jo päättyä. Yhtye kohtasi parkkipaikalla joitakin faneja, jotka olivat tuohtuneita siitä, että yhtye teki heille ikävän tempun – toistamiseen! "Teitä ei paljon fanit kiinnosta, teidän mielestä joku Top of the Pops on tärkeempi ku me!"
Kokoonpano

Rob Halford – laulu
Glenn Tipton – kitara
K.K. Downing – kitara
Ian Hill – basso
Dave Holland – rummut
Aiheesta muualla

Discogs
Albumi Living After Midnight Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Magnien

| Magnien |
| --- | --- |
 Saint-Aignanin kirkko
 Magnien
 Koordinaatit: 47°06′08″N, 4°26′19″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  24,4 km²
Korkeus:  321 m
Väkiluku (2018):  318 
 – Väestötiheys:  13 as./km²
Kunnan numero:  21565
Infobox OKVirheellinen NIMI-arvo: 
Magnien on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Arrouxjoen varrella, noin 39 kilometriä Beaunen kaupungista länteen.
Kunnan keskustassa on 1100-luvulta peräisin oleva romaaninen Saint-Aignanin kirkko, jossa on goottilainen kellotorni.
Aiheesta muualla

Kuvia tai muita tiedostoja aiheesta Magnien Wikimedia Commonsissa
Makejev (OKB)

Makejev on venäläinen ohjusten suunnittelutoimisto (OKB).
Se perustettiin joulukuussa 1947 nimellä SKB-385. Sen perustaja ja johtaja oli Viktor Makejev. Vuonna 1965 sen nimi muuttui Koneenrakennuksen suunnittelutoimistoksia (KBM), joka toimi Yleisen koneenrakennuksen ministeriön alaisuudessa.
Makejev valmistaa Venäjän merivoimien sukellusveneiden ballistiset ohjukset.
Aiheesta muualla

Makejevin sivusto (Arkistoitu – Internet Archive) (englanniksi) (venäjäksi)
Lucien Favre

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2. marraskuuta 1957 (ikä 66)
Syntymäpaikka: Saint-Barthélemy, Vaud, Sveitsi
Pelipaikka: keskikenttäpelaaja
Pituus: 178 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1976–1979 |  FC Lausanne-Sports | 30 | (3) |
| 1979–1981 |  Neuchâtel Xamax | 51 | (14) |
| 1981–1983 |  Servette | 59 | (28) |
| 1984–1991 |  Servette | 134 | (20) |
Maajoukkue
| 1981–1989 |  Sveitsi | 24 | (1) |
Valmennusura
1991–1995:  FC Echallens
1997–2000:  Yverdon Sport
2000–2002:  Servette
2003–2007:  FC Zürich
2007–2009:  Hertha BSC
2011–2015:  Borussia Mönchengladbach
2016–2018:  OGC Nice
2018–2020:  Borussia Dortmund
2022–2023:  OGC Nice
 Seurajoukkueuran tilastot kattavat vain kansalliset sarjat.
Lucien Favre (s. 2. marraskuuta 1957) on sveitsiläinen jalkapallovalmentaja ja entinen keskikenttäpelaaja.
Ura pelaajana

Favre oli 1980-luvulla Sveitsin jalkapallomaajoukkueen vakiokalustoa pelaten kahdeksan vuoden aikana 24 maaottelua. Seuratasolla Sveitsissä ja Ranskassa palloillut Favre oli kolmesti Sveitsin Cupin finaalissa, muttei poistunut sieltä koskaan voittajana. Servette FC hävisi 1983 Grasshopper-Club Zürichille, 1986 FC Sionille ja 1987 BSC Young Boysille.
Kaudella 1984–85 Favre oli juhlimassa Servetten joukkueessa Sveitsin mestaruutta. Uuden kauden alkupuolella hänen uransa kuitenkin koki suuren kolauksen. 13. syyskuuta 1985 pelatussa liigaottelussa Servetten ja Vevey-Sportsin välillä vierasjoukkueen Gabet Chapuisat taklasi 42. minuutilla Favren sairaalakuntoon ja miehen ura oli pilalla. Parin vuoden kuntoutumisjakson jälkeen Favre yritti vielä palata pelikentille, mutta kehnoin tuloksin.
Ura pelaajana > Meriitit pelaajana

Sveitsin mestaruus: 1985
Sveitsin cup
Hopeaa 1983, 1986, 1987
Ura valmentajana > Meriitit valmentajana

Saksan supercup: 2019
Sveitsin mestaruus (2): 2006, 2007
Sveitsin cup (2): 2001, 2005
Nousu Sveitsin pääsarjaan 1999